stanford-oval/wikipedia huggingface dataset:
Bedford Astramax

Opel Kadett Combo
Bedford Astramax on Opel Kadett E:hen (Vauxhall Astra Mark 2) perustuva pakettiautomalli, jossa on samanlainen keula kuin Kadettissa / Astrassa, mutta perässä on suurempi kontti, johon mahtuu yksi eurolavallinen tavaraa.
Bedford Astramaxia myytiin vain Britanniassa, muualla Euroopassa se tunnettiin nimellä Opel Kadett Combo. Nämä mallit korvasi Corsaan perustuva Opel Combo vuonna 1993.
Athenen temppeli (Assos)

| Athenen temppeli |
| --- | --- |
 Athenen temppelin rauniot.
Sijainti:  Assos, Troas (nyk. Behram, Çanakkale, Turkki)
Koordinaatit:  39°29′27″N, 26°20′13″E
Rakennustyyppi:  kreikkalainen temppeli
Valmistumisvuosi:  n. 540–530 eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Athenen temppeli oli antiikin aikainen Athenelle omistettu kreikkalainen temppeli Assoksen kaupungissa Troaksessa Vähässä-Aasiassa nykyisessä Turkissa. Se sijaitsi kaupungin akropoliin huipulla.
Historia

Assoksen Athenen temppeli rakennettiin arkaaisella kaudella noin vuonna 540–530 eaa. Se edusti doorilaista tyyliä, ja tällaisena se on ainoa tunnettu esimerkki arkaaisen kauden doorilaisesta temppelistä koko Vähässä-Aasiassa, ja harvoja esimerkkejä tyylin käytöstä alueella myöhemminkään. Samalla temppelissä oli joonialaisen tyylin vaikutteita koristeluissa.
Rakennus

Athenen temppeli sijaitsi Assoksen akropoliin eli yläkaupungin korkeimmalla kohdalla, pohjoiseen agorasta. Se oli peripteraalitemppeli, ja sen peristasiksessa oli lyhyillä sivuilla kuusi ja pitkillä sivuilla 13 pylvästä. Temppelin krepidomassa oli vain kaksi porrasta, ja kukkulan kallio muodosti osan krepidoman alapuolella ollesta euthynteriasta. Temppelin stylobaatin koko oli noin 14 × 30,3 metriä. Rakennus oli tehty Assoksen kaupunkikukkulan tummasta, tuliperäisestä andesiitista.
Sisällä temppelissä pronaos, jonka edessä oli kaksi pylvästä (distylos in antis), sekä cella, mutta ei opisthodomosta. Cellan leveys oli noin kahdeksan metriä. Cellan lattia oli koristeltu hellenistisellä kaudella tehdyllä lattiamosaiikilla.
Temppelin lyhyiden sivujen entablementti oli koristeltu metoopeilla, joiden koristelussa esiintyvät muun muassa sfinksi, kentauri sekä härällä ratsastava Europa. Metooppeja on säilynyt kahdeksan, tosin osa vain osittain. Myös arkkitraavi oli koristeltu veistoksilla, mikä on enemmän joonialaiselle tyylille ominainen piirre. Sen veistoskoristeltuja kiviä on säilynyt 15, ja niissä esiintyvät Herakles ja Triton, Herakles ja kentaurit, (mahdollisesti Herakleehen liittyvät) pidot, sfinksit ja härät. Koristeluja on ollut ainakin lyhyiden sivujen arkkitraavissa. Temppelin säilyneet koristeosat ovat nykyisin Louvressa sekä museoissa Bostonissa, Istanbulissa ja Çanakkalessa.
Aiheesta muualla

Kuvia tai muita tiedostoja aiheesta Athenen temppeli Wikimedia Commonsissa
Ennallistuspiirros temppelin itäpäästä. Huomioi erityisesti veistoskoristeltu arkkitraavi.
Temppelin pohjapiirros.
Avaruusruoka

Avaruusruokaa
Avaruusruoka on ruokaa, jota astronautit syövät avaruudessa. Juri Gagarin oli ensimmäinen avaruudessa ruokaillut ihminen. Gagarinin ruoka oli hammastahnaputkilon muotoisiin pakkauksiin pakattua nestemäistä tahnaa sekä suklaakastiketta.
Avaruusruoalle on luokituksensa: juomat, tuoreruoat (2 päivän säilymisaika), luonnollisessa muodossa olevat (pähkinät, myslipatukat), lämpökäsitellyt, keskiverrosti kosteat sekä uudelleenkosteutettavat.
Avaruusruoan kehitys

Mercury-projektiin kuuluneet astronautit 1960-luvun alussa ottivat avaruuteen mukaansa pakastekuivattua ruokaa jauhemuodossa ja napostelukokoisina kuutioina. Tässä muodossa oleva ruoka ei ollut suosittua astronauttien keskuudessa, sillä sen valmistaminen oli hankalaa.
Gemini-projektin aikaan 1960-luvun puolessa välissä pakastekuivattu ruoka oli kehittynyt. Astronauteille oli nyt tarjolla muun muassa katkarapucocktaileja, paahtoleipää, kanaa, vihanneksia ja vanukasta. Valikoima laajeni entisestään myöhempiä lentoja varten. Astronauttien käytössä oli nyt myös lämmintä vettä, mikä helpotti ruoan valmistamista.
Nykyään astronauttien avaruusruoka on tehty samalla periaatteella, kuin Yhdysvaltain armeijan sissimuonapakkaukset. Tarjolla on myös kuivattua ruokaa ja suoraan pakkauksesta tarjoiltavaa lämpökäsiteltyä ruokaa. Ruokavalikoima on laajentunut kokonaisiin aterioihin. Kaikkea huoneenlämmössä säilyvää voidaan nykyään syödä avaruudessa.
Ruokavalikoiman erot maiden välillä

Jokaisen avaruusvaltion oma ruokakulttuuri seuraa myös avaruuteen. Kun Yhdysvaltain astronautit syövät aamiaiseksi munakasta ja pekonia, Venäjän kosmonautit syövät kalaa. Venäjä myös suosii enemmän tölkkejä avaruusruoan säilömiseen. Kosmonauttien avaruusruokavalioon kuuluvat myös erilaiset keitot, lampaanliha, borssi, gulassi ja sampi.
Kiinalaiset toivat ensimmäisellä lennollaan avaruuteen yuxiang-possua, kung pao -kanaa, riisiä ja kiinalaista yrttiteetä, japanilaiset puolestaan sushia, ramen-nuudeleita, yokania ja japaninaprikoosilla maustettua riisiä.
Aiheesta muualla

Kuvia tai muita tiedostoja aiheesta Avaruusruoka Wikimedia Commonsissa
Näytteitä venäläisestä avaruusruoasta.
Arvo Vehviläinen

Arvo Selim Vehviläinen (5. tammikuuta 1901 Lappeenranta – 27. huhtikuuta 1964)  oli suomalainen säveltäjä ja soittaja, joka oli mukana soittokuntatoiminnassa ja kapellimestarina. Vehviläinen toimi myös Suomen Työväen Musiikkiliitossa kouluttajana.
Aiheesta muualla

Arvo Vehviläisen sävellystuotanto Suomen äänitearkistossa (1901–1999)
Arare (1905)

| Arare / 霰 |
| --- | --- |

Aluksen vaiheet
Rakentaja:  Kuren laivastontelakka
Kölinlasku:  29. lokakuuta 1904
Laskettu vesille:  5. huhtikuuta 1905
Palveluskäyttöön:  10. toukokuuta 1905
Loppuvaihe:  myyty romutettavaksi 1. huhtikuuta 1924
Tekniset tiedot
Uppouma:  435 t (kuormattu)
Pituus:  71,4 m (kokonaispituus)
Leveys:  6,57 m
Syväys:  1,83 m
Koneteho:  6 000 ihp
Nopeus:  29 solmua
Miehistöä:  55
Aseistus
Aseistus:  2 × QF 12 naulan 12 cwt -laivatykkiä 4 × QF 6 naulan Hotchkiss -tykkiä 2 × 18″ torpedoputkea
Arare (jap. 霰) oli keisarillisen Japanin laivaston vuonna 1905 valmistunut Harusame-luokan torpedovenehävittäjä, joka myytiin romutettavaksi 1. huhtikuuta 1924.
Valmistus

Alus tilattiin 1903 osana vuoden 1894 kymmenvuotisohjelmaa Kuren laivastontelakalta, missä köli laskettiin 29. lokakuuta 1904. Alus laskettiin vesille 5. huhtikuuta 1905 ja valmistui reilua kuukautta myöhemmin 10. toukokuuta.
Palvelus

Venäjän–Japanin sodassa alus osallistui Tsushiman meritaisteluun.
Arare luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922 ja myytiin romutettavaksi 1. huhtikuuta 1924.
Balázs Kiss (painija)

| Mitalit> Maa:   Unkari.Miesten kreikkalais-roomalainen paini.MM-kilpailut  | Mitalit> Maa:   Unkari.Miesten kreikkalais-roomalainen paini.MM-kilpailut  | Mitalit> Maa:   Unkari.Miesten kreikkalais-roomalainen paini.MM-kilpailut  | Maa:   Unkari> Miesten kreikkalais-roomalainen paini. |
| --- | --- | --- | --- |
|  Kultaa | Herning 2009 | 96 kg |  |
|  Pronssia | Budapest 2013 | 96 kg |  |
|  Pronssia | Pariisi 2017 | 98 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Varsova 2021 | 97 kg |  |
|  Pronssia | Sofia 2007 | 96 kg |  |
|  Pronssia | Novi Sad 2017 | 98 kg |  |
|  Pronssia | Kaspijsk 2018 | 97 kg |  |
Balázs Kiss (s. 27. tammikuuta 1983) on unkarilainen kreikkalais-roomalaisen painin maailmanmestari.
Kiss aloitti painiuransa vuonna 1992 ollessaan 9-vuotias. Kiss edustaa Budapestilaista Budapesti VSC Lokomotiv -seuraa, häntä on vuodesta 2002 asti valmentanut Ferenc Takacs. Kiss on paininut sarjoissa 96−98 g.
Kissin urheilu-uran suurin saavutus on hänen vuonna 2009 Herningin MM-kilpailuissa voittamansa maailmanmestaruus. Finaalissa hän kukisti Ruotsin Jimmy Lidbergin.
Maailmanmestaruuden lisäksi Kiss on voittanut pronssia MM-kilpailuissa 2013 Budapestissa ja 2017 Pariisissa. EM-kilpailuissa hän on saavuttanut hopeaa Varsovassa 2021 sekä pronssia 2007 Sofiassa, 2017 Novi Sadissa ja 2018 Kaspijskissa.
Kiss tunnetaan erityisesti aggressiivisena ja taitavana pystypainijana, jonka tavaramerkkinä ovat lukuisat variaatiot käsivarsiheitosta.
Balázs Kiss on 178 senttimetriä pitkä ja painaa 100 kiloa.
Arto Härkönen

| Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Maa:   Suomi> Miesten yleisurheilu. |
| --- | --- | --- | --- |
|  Kultaa | Los Angeles 1984 | keihäänheitto |  |
| Universiadit  | Universiadit  | Universiadit  |  |
|  Hopeaa | Meksiko City 1979 |  keihäänheitto |  |
Arto Kalevi Härkönen (s. 31. tammikuuta 1959 Helsinki) on suomalainen keihäänheittäjä. Hän edusti Helsingin Kisa-Veikkoja ja häntä valmensi Kalevi Härkönen. Hänestä tuli keihäänheiton olympiavoittaja 1984 Los Angelesin olympialaisissa heitettyään finaalissa tuloksen 86,76.
Härkönen sai hopeaa Donetskin alle 20-vuotiaiden EM-kilpailuissa 1977 tuloksella 82,98. Hän sijoittui toiseksi myös Méxicon universiadeissa 1979 tuloksella 87,10. Ateenan EM-kilpailuissa 1982 hän oli viides heitettyään 86,76. Hän karsiutui loppukilpailusta Helsingin MM-kilpailuissa 1983.
Härkönen voitti Suomen-mestaruuden Kouvolassa 1982 ja sai hopeaa Helsingissä 1979. Hän edusti Suomea aikuisten maaotteluissa vuosina 1978–1983 ja voitti maaottelun keihäskilpailun Mikkelissä 1979 sekä Helsingissä 1980 ja 1982. Hän heitti ennätyksekseen vanhalla keihäsmallilla 92,40 Pihtiputaalla 1. heinäkuuta 1984.
Evankelistana ja pappina

Härkönen tuli uskoon olympiavoiton jälkeen ja on toiminut evankelistana. Hän on myös opiskellut teologian maisteriksi ja saanut pappisvihkimyksen. Hän asuu Vantaalla.
Arto Härkösen veli on Keravan entinen kaupunginjohtaja Petri Härkönen.
Aiheesta muualla

Ylen Elävä arkisto: Los Angelesin keihäsvoitto Arto Härköselle
Belgian Fed Cup -joukkue

| 0 | 1 | 2 |
| --- | --- | --- |
Belgian Fed Cup -joukkue
Kapteeni: Dominique Monami
ITF-ranking: 8.
Ensimmäinen vuosi: 1963
Vuodet: 55
Maaottelut (V–T): 152 (80–72)
Vuodet maailmanlohkossa: 35
Mestaruudet: 1
Päivitetty: 26.2.2019
Belgian Fed Cup -joukkue edustaa Belgiaa Fed Cupissa. Se toimii Belgian tennisliiton alaisuudessa. Belgia osallistui Fed Cupiin ensimmäisen kerran vuonna 1963. Kaiken kaikkiaan Belgia on pelannut 152 maaottelua, joista voittanut 80 ja hävinnyt 72. Ainoan mestaruutensa se on voittanut vuonna 2001. Myös vuonna 2006 Belgia eteni loppuotteluun.
Vuoden 2019 Fed Cupissa pelanneet

Kirsten Flipkens
Ysaline Bonaventure
Alison Van Uytvanck
Elise Mertens
Authentic Narrative of the Death of Lord Nelson

The Death of Lord Nelson eli Authentic Narrative of the Death of Lord Nelson on irlantilaisen laivalääkärin William Beattyn kirjoittama teos, jossa hän kertoo amiraali Horatio Nelsonin kuolemasta ja siihen liittyvistä tapahtumista. Teos ilmestyi 1807.
Britannian kansallisarkiston National Archivesin tutkijat arvelevat että HMS Victoryn laivapäiväkirjasta puuttuvat tiedot amiraali Nelsonin kuolemasta on jätetty tahallaan pois. Beatty olisi jättänyt ne pois kertoakseen ne vasta omassa kirjassaan.
Aiheesta muualla

William Beattyn teoksia Gutenberg-projektissa
William Beatty: The Death of Lord Nelson Gutenbergissä
Bede Vincent Heather

Bede Vincent Heather (7. joulukuuta 1928 – 25. helmikuuta 2021) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Pietro Fumasoni Biondi 15. heinäkuuta 1951. Hänet nimitettiin Sydneyn vihkipiispaksi ja Obbin titulaaripiispaksi 30. kesäkuuta 1979. Piispaksi vihkiminen seurasi 4. elokuuta. Pääkonsekraattorina toimi James Darcy Freeman, jota avustivat Thomas Francis Little ja Albert Kanene Obiefuna.
Heather nimitettiin 8. huhtikuuta 1986 Parramattan piispaksi, jona hän toimi, kunnes erosi tehtävistään 10. heinäkuuta 1997.
Benh Zeitlin

| Benh Zeitlin |
| --- | --- |
 Benh Zeitlin vuonna 2012
Henkilötiedot
Syntynyt: 14. lokakuuta 1982 (ikä 41) Manhattan, New York,  Yhdysvallat
Ammatti:  elokuvaohjaaja
Aiheesta muualla
IMDb 
Elonet
Benjamin Harold "Benh" Zeitlin (s. 14. lokakuuta 1982 Manhattan, New York) on yhdysvaltalainen elokuvaohjaaja.
Zeitlin tunnetaan parhaiten ensimmäisestä ohjaamastaan täyspitkästä elokuvasta "Beasts of the Southern Wildista". Elokuva voitti lukuisia palkintoja eri elokuvafestivaaleilla, ja Zeitlin itse sai Oscar-ehdokkaiden joukkoon parhaan ohjauksen kategoriassa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Arare

| Arare/霰 |
| --- | --- |


Aluksen vaiheet
Rakentaja:  Maizurun laivastontelakka
Kölinlasku:  5. maaliskuuta 1937
Laskettu vesille:  16. marraskuuta 1937
Palveluskäyttöön:  15. huhtikuuta 1938
Poistui palveluskäytöstä:  upotettu 4. heinäkuuta 1942
Tekniset tiedot
Uppouma:  2 408 t
Pituus:  118,3 m (kokonaispituus) 115 m (vesilinja)
Leveys:  10,3 m
Syväys:  3,7 m
Koneteho:  51 000 shp
Nopeus:  34,85 solmua
Miehistöä:  230
Aseistus
Aseistus:  6 × 12,7 cm/50 type 3 28 × 2,5 cm type 96 -ilmatorjuntatykkiä 4 × 13 mm type 93 -ilmatorjuntatykkiä 8 6times; 61 cm torpedoputkea 36 × syvyyspommia
Arare (jap. 霰, arare) oli keisarillisen Japanin laivaston Asashio-luokan hävittäjä toisessa maailmansodassa.
Valmistus

Alus tilattiin vuoden 1934 Maru-2-ohjelmassa Maizurun laivastontelakalta, missä köli laskettiin 5. maaliskuuta 1937. Alus laskettiin vesille vielä saman vuoden lopulla 16. marraskuuta ja valmistui 15. huhtikuuta 1938.
Palvelus

Alus lähti 18. marraskuuta 1941 Saekista Etorofuun Kuriileille päällikkönään Ogata Tomoe. Se kuului 2. laivaston 2. hävittäjälaivueen 18. hävittäjäviirikköön, jonka muut alukset olivat Shiranui, Kagerō ja Kasumi. Osasto saapui 1. hävittäjälaivueen kanssa määränpäähänsä 22. marraskuuta.
Keisarillisen Japanin laivaston hyökätessä Pearl Harboriin alus oli Etorofussa, mistä se lähti 7. joulukuuta amiraali Nagumon lentotukialusosaston suojueeseen. Alus suojasi osastoon liitettyjä tankkereita, mistä tehtävästä se palasi myöhemmin Nagumon laivasto-osastoon. Alus palasi 24. joulukuuta Kureen.
Alus suojasi 8.–14. tammikuuta 1942 viirikkönsä mukana lentotukialusosaston Japanista Trukille, mistä osasto jatkoi edelleen Rabauliin 20. tammikuuta. Se suojasi 23. tammikuuta 1942 lentotukialuksia Akagi ja Kaga Rabaulin ja Kaviengin maihinnousuissa, mistä Arare palasi viirikkönsä mukana 27. tammikuuta Trukille. Alus suojasi 1.–8. helmikuuta Yhdysvaltain laivastoa takaa-ajavia lentotukialuksia. Alus lähti 9. helmikuuta Akigumon kanssa merelle suojaten Zuikakua, joka lähti Palaun kautta Yokosukaan, jonne alukset saapuivat 13. helmikuuta. Arare oli seuraavan kuukauden koulutettavana ja partioimassa Japanissa.
Alus lähti 17. maaliskuuta Yokosukasta Kagerōn ja Akigumon kanssa suojaten Shōkakua ja Zuikakua Staring-baai’hin Sulawesiin Alankomaiden Itä-Intiaan, jonne osasto saapui 24. maaliskuuta. Arare lähti viirikkönsä mukana 27. maaliskuuta suojaten lentotukialusosastoa Intian valtamerelle tehtävää iskua varten. Osaston iskettyä 5. huhtikuuta Colomboon ja 9. huhtikuuta Trincomaleehen alus palasi 23. huhtikuuta Kureen, jossa se siirrettiin telakalle.
Alus lähti viirikkönsä ja 2. hävittäjälaivueen mukana 21. toukokuuta Kuresta Saipanille, jonne ne saapuivat 25. toukokuuta. Alus lähti viirikkönsä mukana Saipanilta 3. kesäkuuta suojaten joukkojenkuljetussaattuetta, missä tehtävässä se oli Midwayn taistelun aikana. Taistelun jälkeen alus suojasi 17.–23. kesäkuuta Kumanon, Suzuyan ja Nichieimarun Trukilta Kureen.
Alus lähti 28. kesäkuuta Kasumin ja Shiranuin kanssa suojaamaan täydennysmatkalla olevan Chiyodan Yokosukasta Aleuteille Kiskalle, jonne ne saapuivat 4. heinäkuuta. Ollessaan seuraavana päivänä noin seitsemän merimailia Kiskan itäpuolella, aluksen keskilaivaan osui Yhdysvaltain laivaston sukellusvene USS Growlerin laukaisema torpedo. Alus upposi vieden mukanaan 104 merimiestä. Shiranui pelasti aluksen päällikön Ogatan sekä 42 eloonjäänyttä. Arare poistettiin alusluettelosta 31. heinäkuuta 1942.
Bedanda

| Bedanda |
| --- | --- |
 Tombalin osa-alueet.
 Bedanda
 Koordinaatit: 11°21′2″N, 15°6′32″W 
Valtio:  Guinea-Bissau
Alue:  Tombalin alue
Hallinto:  
 – Asutustyyppi:  kaupunki
 – Hallinnon tyyppi:  osa-alue
Väkiluku (2009):  665 (kaupunki) 24 293 (osa-alue)
Infobox OKVirheellinen NIMI-arvo: 
Bedanda on kaupunki sekä osa-alue eli sektori Tombalin alueella Guinea-Bissaussa. Se sijaitsee Cumbijãjoen varrella 24 kilometriä Catiósta koilliseen. Kaupungissa on 665 ja osa-alueella 24 293 asukasta (vuonna 2009, väestönlaskenta).
Bedandan osa-alueen pinta-ala on 1 142,6 neliökilometriä. Kaupunkiväestön osuus on 2,7 %.
Bedfordin linna

| Bedfordin linna |
| --- | --- |
 Linnasta on jäljellä vain pala vallihautaa.
Sijainti:  Bedford,  Yhdistynyt kuningaskunta
Valmistumisvuosi:  1100-luvun alku
Rakennuttaja:  Henrik I
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bedfordin linna on raunioitunut linnoitus Englannin Bedfordissa. Sen rakennutti normannikuningas Henrik I. Aluksi linnoituksessa oli paaluvarustus ja vallihauta, mutta Englannin sisällissotaa varten linnoitusta rakennettiin uudelleen.
Vallihaudan ympäröimä paaluvarustus pystytettiin vuosien 1100 ja 1130 välillä. Seuraavien 25 vuoden aikana se kesti neljä piiritystä, mutta vuonna 1224 linnoitus tuhottiin niin perusteellisesti että jäljelle jäi vain osa vallihautaa. Linna kuului muodollisesti kuningashuoneelle, mutta Beauchampin suku hallitsi sitä koko 1100-luvun. Vuonna 1215 William de Beauchamp nousi kapinaan kuningas Juhana Maatonta vastaan, jolloin linnan kaappasi Fawkwes de Breaute. Vuonna 1224 de Breaute kieltäytyi luovuttamasta linnaa Henrik III:lle, ja kahden kuukauden piirityksen jälkeen kuningas määräsi linnan tuhottavaksi.
Sisällissodan aikana Bedford oli parlamentaristien puolella. Kuningasmieliset valtasivat sen lyhyeksi aikaa Prinssi Rupertin johdolla, ja linnoittivat vanhaa linnanpaikkaa uudelleen.
Linnan alueella on tehty arkeologisia kaivauksia 1970-luvulla. Kaivauksissa löytyi paaluvarustuksen ja myöhempien rakennusten perustuksia. Osa muureista ja rakenteista on nykyisin kaupungin katuja ja parkkipaikkoja. Linnasta voi hahmottaa halkaisijaltaan 50 m leveän tasaisen alueen, jota ympäröi noin 15 m syvä vallihauta.
Aiheesta muualla

Kuvia tai muita tiedostoja aiheesta Bedfordin linna Wikimedia Commonsissa
Avdijivka

| Avdijivka Авдіївка |
| --- | --- |
 Avdijivkaa ilmasta.
 lippu:  vaakuna
 Avdijivka
 Koordinaatit: 48.1452°N, 37.7444°E 
Valtio:   Ukraina
Alue:  Donetskin alue
Piiri:  Pokrovskin piiri
perustettu:  noin 1770
kaupungiksi:  1956
Pinta-ala  ():  
 – Kokonaispinta-ala:  29,3 km²
Väkiluku (2021)  ():  31 940
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Avdijivka (ukr. Авдіївка; ven. Авдеевка, Avdejevka) on Ukrainassa Donetskin alueen Pokrovskin piirin kaupunki, joka sijaitsee kymmenisen kilometriä Donetskista pohjoiseen. Avdijivka sijaitsee strategisesti vain viitisen kilometriä Donetskin lentokentän pohjoispuolella. Kaupungissa on rautatieasema ja kaupungin itäpuolelta kulkee Donetskista pohjoiseen johtava valtatie.
Asutus on saanut alkunsa noin 1770. Kylä siitä tuli 1884; merkittävä kehitys tapahtui rautatien rakentamisen myötä. Paikkakunta toimi piirikeskuksena vuosina 1923–1931 ja 1938–1963. Kaupungin aseman asutus sai 1956. Vuosina 1960–1963 rakennettiin ajanmukainen koksitehdas. Avdijivkan koksitehtaasta kasvoi yksi Euroopan suurimmista, mikä edesauttoi kaupungin kehittymistä. Kaupungissa on ollut myös muuta teollisuutta.
Vuonna 2001 kaupungin väkiluku oli 37 237. Tuolloin 63,5 prosenttia asukkaista oli ukrainalaisia, 33,7 % venäläisiä, 0,9 % valkovenäläisiä ja 0,6 % kreikkalaisia. Vuonna 2021 Ukrainan tilastokeskus arvioi kaupungin väkiluvuksi 31 940 asukasta. Osana vuonna 2014 käynnistynyttä Itä-Ukrainan sotaa seudulla on taisteltu useiden vuosien aikana. Monet rakennukset ja kaupungin rakenteet ovat vaurioituneet pahoin. Kaupungin asukasluvusta on esitetty pienempiäkin arvioita ainakin sotaisempien vaiheiden aikana. Tällöin osa asukkaista voi kuulua Donetskin alueelta lähteneiden satojen tuhansien maan sisäisten evakkojen joukkoon, vaikka olisivatkin kirjoilla kaupungissa.
Kaupungin hallinnasta on taisteltu osana Venäjän laajamittaisia pyrkimyksiä horjuttaa Ukrainan suvereniteettiä. Tammi-helmikuun 2017 taitteessa seudulla käytiin Avdijivkan taistelu Venäjän tukemien kapinallisten ja maataan puolustaneiden Ukrainan asevoimien välillä.
Avdijivkan rautatieasema.
Kaupungin hallintorakennus.
Avdijivkan koksitehdasta.
Aiheesta muualla

Kuvia tai muita tiedostoja aiheesta Avdijivka Wikimedia Commonsissa
Balázs Kangyal

| Balázs Kangyal> Henkilötiedot |
| --- | --- |
Syntynyt: 24. heinäkuuta 1969 (ikä 55) Budapest, Unkari
Kansalaisuus:   Unkari
Jääkiekkoilija
Lempinimi:  Bill
Pelipaikka:  puolustaja
Maila:  vasen
Pituus:  185 cm
Paino:  95 kg
Seura
Seura:  Budapest Stars
Sarja:  MOL liga
Pelaajaura
Pääsarjaura:  1985–
Aik. seurat:  SAPA Fehérvár AV19 (MOL liga),   Ferencvárosi TC (MOL liga),   Ferencvárosi TC,   Ferencvárosi TC,   Ùjpesti TE,   Népstadion SZE,   Liget SE,   KSI
Balázs Kangyal (s. 24. heinäkuuta 1969 Budapest) on unkarilainen jääkiekkopuolustaja ja Budapest Starsin toimitusjohtaja. Kangyal aloitti Unkarin pääsarjassa jo vuonna 1985 ja on pelannut Unkarin maajoukkueen paidassa eniten otteluita, nimittäin 237. Kangyal oli mukana voittamassa 1. divisioonan MM-kisat Sapporossa vuonna 2008 ja toimi Unkarin joukkueen kapteenina vuoden 2009 MM-kisoissa. Turnauksen jälkeen Kangyal ilmoitti lopettavansa maajoukkueessa.
Arve

Arve voi tarkoittaa muun muassa seuraavaa:
Suomalainen sukunimi

Frans Emil Arve (1888–1964), lyseon lehtori ja oppikirjojen tekijä
Minna Arve (s. 1974), poliitikko.
Norjalainen etunimi

Arve Johnsen, yritysjohtaja
Arve Moen, kirjailija
Arve Tellefsen, muusikko.
Paikannimi

Arve, joki Ranskassa ja Sveitsissä.
Muuta

vironkielinen nimitys vanhalle, koukku-nimiselle veroyksikölle.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arve”, voi hakea sivunnimihaulla, laajalla sivunnimihaulla tai tekstihaulla.
Beni

Beni on usean paikan nimi:
Beni, Bolivian departementti
Beni, joki Boliviassa
Beni, kaupunki Kongon demokraattisessa tasavallassa
Beni, kaupunki ja Nepalin Dhawalagirin Myagdin piirikunnan keskus
Beni, kylä Nepalin Sagarmathassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beni”, voi hakea sivunnimihaulla, laajalla sivunnimihaulla tai tekstihaulla.
Balázs Balogh

| Henkilötiedot |
| --- | --- | --- | --- |
Syntymäaika: 21. heinäkuuta 1982 (ikä 42)
Syntymäpaikka: Budapest, Suomi
Pelipaikka: puolustaja
Pituus: 192 cm
Seura
Seura: Felsőtárkány SC
Junioriseurat
1994–2001: Újpest FC
2001–2002: Vasas SC
Seurat
| Vuodet | Seura | O | (M) |
| 2002–2003 | Pilisvörösvári LSE | 30 | (2) |
| 2003–2005 | Kiskunhalasi FC | – | (–) |
| 2006 | Maglódi KSK | – | (–) |
| 2007 | 1. FC Pforzheim | 12 | (0) |
| 2007–2008 | FC Tatabánya | 18 | (0) |
| 2007–2008 | → FC Tatabánya II | 5 | (0) |
| 2008–2009 | Maglódi TC | 20 | (0) |
| 2009–2011 | KuPS | 70 | (1) |
| 2012–2013 | Lombard Pápa FC | 15 | (0) |
| 2014 | Ilves | 15 | (0) |
| 2014–2015 | Mezőkövesd-Zsóry SE | 9 | (0) |
| 2015 | Vác FC | 2 | (0) |
| 2016– | Felsőtárkány SC | 2 | (0) |
| Yhteensä | Yhteensä | 198 | (3) |
 Seurajoukkueuran tilastot kattavat vain kansalliset sarjat, päivitetty 26. helmikuuta 2016.
Balázs Balogh (s. 21. heinäkuuta 1982 Budapest, Unkari) on unkarilainen jalkapalloilija. Hän on pelipaikaltaan keskuspuolustaja.
Kotimaansa pääsarjassa Balogh on pelannut FC Tatabányassa sekä Pápa FC:ssa. Veikkausliigassa hän edusti Kuopion Palloseuraa kausina 2009–2011. Helmikuussa 2014 Balogh siirtyi yksivuotisella sopimuksella Tampereen Ilvekseen.